**NOLIKUMS**

 **“KING AND QUEEN OF THE BEACH” pludmales volejbolā**

**1.MĒRĶI UN UZDEVUMI**

**1.1.**Sekmēt pludmales volejbola attīstību Dagdas novadā.

**1.2.**Popularizēt un veicināt veselīgu dzīvesveidu.

**1.3.**Paplašināt sportista laika pavadīšanas iespējas vasaras sezonā.

**2.VIETA UN LAIKS**

**2.1.**Sacensības notiks 1.septembrī plkst. 10.00, Dagdas ezera jaunajā pludmalē Jelgavas ielā.

**3.SACENSĪBU VADĪBA**

**3.1.** Sacensības organizē Dagdas novada pašvaldība.

**3.2.** Sacensības vada Dagdas novada sporta pasākumu organizators Harolds Kavinskis tel. 20014272, e-pasts harolds.kavinskis@dagda.lv

**4.SACENSĪBU DALĪBNIEKI**

**4.1.  Sacensībās drīkst piedalīties tikai Dagdas novada iedzīvotāji.**

**4.2.**Sacensībām dalībnieki piesakās individuāli.

**4.3.** Vīrieši un sievietes spēlē atsevišķi.

**4.4.**Sacensību dalībnieku vecums netiek ierobežots.

**4.5.** Sacensībās var piedalīties visi pludmales volejbola interesenti.

**5.SACENSĪBU NOTEIKUMI**

**5.1.** Sacensības notiek pēc FIVB volejbola noteikumiem (<https://ej.uz/de37>)

 un šī nolikuma speciālajiem nosacījumiem.

**5.2.** **Izspēles kārtība** – Izspēles notiek pēc grupu turnīra principa. Pie reģistrācijas dalībnieki izlozē savu vietu grupā. Grupu skaits, dalībnieku skaits grupās, dalībnieku skaits, kas izies no grupas, punktu skaits setā tiks noteikts atkarībā no dalībnieku skaita turnīra dienā. Pēc katra izspēlēta seta dalībnieki mainās ar partneriem, tādejādi individuāli krājot punktu skaitu savā grupā. Labākie dalībnieki katrā grupā izveidos jaunu grupu vai grupas un līdzīgi pēc iepriekš aprakstītā principa tiks noskaidrots King and Queen of the beach.

**5.3.** Sacensības tiesā spēlētāji, saskaņā ar spēļu grafiku.

**5.4.**  **Nolikumā neatrunātos jautājumus, konfliktsituācijas, risina sacensību organizators.

6.FINANSIĀLIE NOSACĪJUMI**

**6.1.** Sacensību organizēšanā un apbalvošanā tiek piesaistīts Dagdas novada līdzfinansējums.

**6.2**. Pārējos izdevumus, kas saistīti ar spēlētāju dalību sacensībās (transports, ēdināšana), dalībnieki apmaksā paši.

**7. PIETEIKUMI**

**7.1.**Dalībnieku pieteikšanās sacensību dienā no plkst. 9.00.

**8.MEDICĪNISKAIS NODROŠINĀJUMS**

**Par savu veselības stāvokli katrs sacensību dalībnieks atbildīgs personīgi!**

**8.1.** Sacensību organizatori, nepieciešamības gadījumā, nodrošina ātrās medicīniskās palīdzības izsaukšanu uz sacensību norises vietu.

**9.APBALVOŠANA**

**9.1**. Sacensību uzvarētāju apbalvos ar kausu un piemiņas balvām.

**10.AIZLIEGUMI**

**10.1.** Sacensību norises vietā kategoriski aizliegts lietot apreibinošas vielas, piemēram, alkoholu, narkotikas u.c. apreibinošas vielas.

**10.2.** Ja netiek ievērots punkts 10.1, tad komanda tiek izslēgta no sacensībām.

**11. PERSONU DATU AIZSARDZĪBA**

**11.1.** Dagdas novada pašvaldība, kā sacensību organizators ciena sacensību dalībnieku privātumu.

**11.2.** Piesakoties sacensībām, dalībnieks piekrīt savas personas datu apstrādei sacensību organizēšanas vajadzībām. Sacensību rezultātu objektīvai nodrošināšanai ir nepieciešams norādīt dalībnieku vārdu, uzvārdu dzimumu. Citi dati iesniedzami brīvas izvēles kārtībā.

**11.3** Publiski redzamajās izspēles tabulās, rezultātos ir redzams dalībnieku vārds, uzvārds. Ja dalībnieks nevēlas tikt uzrādīts publiski redzamajos sarakstos, viņam par to ir jāinformē sacensību organizatori. Šajā gadījumā publiski redzamajos sarakstos, dalībnieks tiks atzīmēts, kā "Anonīms". Anonīms dalībnieks nevar pretendēt un atsakās no jebkādām balvām, kas tiek pasniegtas sacensību dienā.

**11.4** Jebkurā brīdī sacensību  dalībniekam ir iespēja pieprasīt dzēst vai veikt labojumus savos persona datos.

**11.5**Sacensību dalībnieki, piesakoties sacensībām piekrīt sacensību laikā uzņemto foto un videomateriālu izmantošanai sacensību organizatoru vajadzībām publicēšanai Latvijas mediju portālos un sociālos tīklos.

**12. INFORMĀCIJA**

Oficiālā informācija atrodama [www.dagda.lv](http://www.dagda.lv).